 Dhibaatooyinka noocan ah ee ka dhashay qaabka ay xukuumadda Madaxweyne Siilaanyo oo marba Koox gaar ah awoodeedu ugu gacan gelaysay shantii sannadood ee u danbeeyay, marka laga reebo sanad iyo badhkii u horeeyay, ayaa sabab u noqday inay kumanaan dhalinyaro ah ka haajiraan dalka, iyagoo niyad jab kala kulmay rajadii iyo yidiiladii ay naaweliyeen xiligii kaanbaynka ee ay ka filayeen xukuumadda Madaxeyne Siilaanyo shan sanadood ka hor, kuwaas bilawgii xukuumadda Siilaanyo garwaaqsaday in ay qaaday jiha khaldan, isla markaana xaqiiqsaday in aanay xukuumaddu ahayn tii danta caamka ah ee dhinacyada horumarka bulshada, abuurista shaqooyin iyo fursado loo siman yahay abuuri lahayd, balse si cad ugu xuubsiibatay xukuumad u addeegay shirkaddo iyo abuuritaanka shaqsiyaad iyo burjuwaasiyiin ah oo si gaar ah loogu kobciyay dhaqaallaha dalka, taas oo meesha ka saartay tallaabooyinka laga filayay iyo balanqaadyadii quluubta bulshada soo jiidanayay ee xiligii ololaha doorashada Madaxtooyadda Somaliland ee 2010. 